I en lagerhal på Saltebakken i Frederikshavn styres udbringningen af de mange containere, og der arbejdes på højtryk for at nå det hele til på mandag. Lige nu mangler der stadig at blive kørte 4.000 sorte affaldscontainere ud til borgere i kommunen. - Vi har seks biler kørende nu, og de kører ikke bare til klokken 16, men vi når det til på mandag, siger affaldskonsulent i Frederikshavn Forsyning, Dorthe Andreasen. I alt 17 mand arbejdet med at samle og køre de mange affaldscontainere ud. Arbejdet har stået på i snart seks uger, og fra på mandag skal borgerne i Frederikshavn Kommune sortere deres affald. Madrester skal i en beholder og restaffald i en anden. - Jeg tror sagtens at alle borgere kan finde ud af det, og der ligger også en sorteringsvejledning i alle beholdere, siger Dorthe Andreasen. På mandag starter de nye skraldebilerne på deres ruter. Halvdelen af husstandene får tømt den nye beholder allerede i den første uge, selv om den kun indeholder lidt affald. Det er nødvendigt for at komme ind i den rigtige rytme med tømningsdage og -uger. Overgangen fra den gamle til den nye ordning betyder også, at en del husejere får besøg af to forskellige skraldebiler den første uge i oktober. Det er nødvendigt, fordi de nye beholdere bliver tømt af nye skraldebiler med to rum til henholdsvis madaffald og restaffald. På borger.dk kan man fra 1. oktober tjekke, hvilken ugedag din nye affaldsbeholder bliver tømt. Du kan også se, om det sker i lige eller ulige uger.

Opsummering:
23.000 husstande i Frederikshavn Kommune skal fra på mandag sortere deres affald. Frederikshavn Forsyninger arbejder hårdt på at få containere ud til alle